อุรัสยา เสปอร์บันด์
อุรัสยา เสปอร์บันด์ เกิดเมื่อวันที่ 18 มีนาคม พ.ศ. 2536 ที่เมืองพัทยา จังหวัดชลบุรี เป็นลูกคนสุดท้องในสองคน พ่อของเธอซีกู๊ด ชาวนอร์เวย์ เป็นที่ปรึกษาการลงทุนและนายหน้าในตลาดหลักทรัพย์ และคุณแม่ชาวไทย อุไร เป็นแม่บ้าน อุรัสยามีพี่สาวชื่อ แคทลียา อายุมากกว่าเธอสามปี และมีพี่ชายชาวนอร์เวย์ต่างมารดาอีกสองคน เธอเข้าเรียนในระดับประถมศึกษา-มัธยมศึกษาที่โรงเรียนนานาชาติเดอะรีเจนท์พัทยาจนถึงเกรด 11 (ม. 5) จึงได้ย้ายไปเรียนที่โรงเรียนบางกอกพัฒนา
ลลิตา สิงห์โตทอง
ลลิตา สิงห์โตทอง มีชื่อเล่นว่า "เนย" อดีตสมาชิกและนักร้องนำวง ซินญอริต้า ในสังกัดจีเอ็มเอ็ม แกรมมี่ ปัจจุบันเป็นนักร้องเดี่ยวในสังกัดอาร์เอส เกิดเมื่อวันที่ 27 เมษายน พ.ศ. 2527 มีพี่น้องทั้งหมด 2 คน (หญิง 2) เนยเป็นคนเล็ก เกิดที่ อ.เมืองชลบุรี, จ.ชลบุรี จบการศึกษาระดับมัธยมศึกษาจากโรงเรียนชลกันยานุกูล ระดับปริญญาตรี สาขาการแสดงและกำกับการแสดง ภาควิชาศิลปะการแสดง คณะนิเทศศาสตร์ มหาวิทยาลัยกรุงเทพ และปริญญาโท คณะนิเทศศาสตร์ มหาวิทยาลัยกรุงเทพ